Dj Piligrim taxallusi bilan ijod qiluvchi Ilhom Yo‘lchiyev qaysi dinga e’tiqod qilishiga oydinlik kiritdi

Dj Piligrim taxallusi bilan ijod qiluvchi xonanda Ilhom Yo‘lchiyev qaysi dinga e’tiqod qilishi borasidagi savolga javob berdi, deb yozdi “Darakchi.uz”.

Bunda Yo‘lchiyev ijtimoiy tarmoqdagi sahifalaridan biriga hind mutafakkiri Baba Virsa Singxdan keltirilgan iqtibosni yozib qo‘ygan. Unda esa quyidagi jumlalarni o‘qish mumkin:
“Agar mendan ‘Qaysi dinga e’tiqod qilasan?’, deb so‘rashsa, men ularga ‘Daraxtlar, tog‘lar, hayvonlar, barcha jonzotlarning dini mening dinimdir. Chunki uning ziyosi yerdagi har bir mavjudotda bor va bu ziyo meni to‘ldiradi. OTAmiz bitta, biz qayerda bo‘lishimizdan qat’i nazar hammamiz uning farzandlarimiz’, deb javob beraman”.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.